Ще се забави ли разпространението на коронавируса през лятото ? Учените прогнозират , че Covid - 19 ще намалее временно през лятото , ще се засили през есента и ще достигне пик следващата зима Ще забави ли лятното време вируса , причиняващ Covid - 19 по подобие на много други вируси , които причиняват грип , настинки и пневмония ? Отговор на този въпрос търси ново проучване на учени от Университета в Кънектикът . Ранните лабораторни изследвания предполагат , че Covid - 19 отслабва при по - високи температури , влажност и ултравиолетова светлина . Учените установяват , че от всички тях ултравиолетовата светлина е най - силно свързана с по - ниските темпове на разпространение на вируса . Въпреки това авторите предупреждават , че силата на слънцето може и да не е достатъчна , за да заличи патогена или да ни предпази от втора вълна на пандемия през есента . Те прогнозират , че Covid - 19 ще намалее временно през лятото , ще се засили отново през есента и ще достигне пик следващата зима . Но добавят , че несигурността около тези прогнози остава висока и вероятността за увеличаване на случаите през цялото лято остава голяма при липса на контрол . Остава неизвестно дали лятното време ще намали продължаващото му разпространение , като облекчи натовареността на болниците и осигури време за разработване на ваксина , посочват учените . Авторите заключават , че ще са необходими сериозни ограничителни мерки , въпреки сезонните тенденции . Друго проучване на Дирекцията по наука и технологии на министерството на вътрешната сигурност на САЩ , цитирано миналата седмица на брифинг в Белия дом , твърди , че новият коронавирус изглежда отслабва бързо под въздействието на слънчевата светлина , горещината и влажността . Като най - силно му влияе пряката слънчева светлина . Учените заключиха , че през топлите летни месеци може драстично да намалее броят на коронавирусните инфекции и смъртните случаи , но също предупредиха , че би било " безотговорно " да се заключи , че лятното време ще убие вируса . Междувременно пред дни австралийска лекарка препоръча слънчеви бани като профилактика срещу новия коронавирус . 10 минути на слънце са достатъчни , тъй като ниските нива на вит . D правят хората по - уязвими на инфекции . " Сега повече от когато и да било не е добре човек да е с дефицит на вит . D " , каза д - р Рейчъл Нийл пред The A u stralian.